Randjietrots vir die matrieks van 2019Hoërskool Randburg in Gauteng wens sy matriekgroep van 2019 geluk met uitstekende uitslae. Met ŉ holistiese benadering is dit met reg dat 2019 se duxleerder en matrikulant van die jaar, Klarika Keyter, nege vakonderskeidings behaal het. Eben Ernst, Christine Hovy en Jean-Paul Malan spog elkeen met agt vakonderskeidings. Roxanne van Rheede van Oudtshoorn het sewe vakonderskeidings behaal. Die 2019-matrieks was ŉ redelike klein groep wat goeie uitslae behaal het: bykans 10% van die leerders het ŉ gemiddelde prestasie van 80% en hoër. Altesaam 93% van die leerders het universiteitsvrystelling ontvang. Agtien vakke het ŉ gemiddelde prestasie hoër as 60%. Geluk aan ons 2019 matrieks! Ons is trots op julle. Hoërskool Randburg – ŉ skool waar elkeen ŉ ster is.